|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ | ΝΑΟΥΣΑ, 07-09-2020 |
| ΔΗΜΟΣ ΗΡΩΙΚΗΣ ΠΟΛΕΩΣ ΝΑΟΥΣΑΣ | ΑΡ. ΠΡΩΤ: 13524 |
| ΤΜΗΜΑ ΑΔΕΙΟΔΟΤΗΣΕΩΝ ΚΥΕ |  |
|  |  |

**ΕΙΣΗΓΗΣΗ ΠΡΟΣ ΤΟ ΔΗΜΟΤΙΚΟ ΣΥΜΒΟΥΛΙΟ ΤΟΥ ΔΗΜΟΥ Η.Π.ΝΑΟΥΣΑΣ**

ΘΕΜΑ: Άδεια εγκατάστασης και λειτουργίας επιχείρησης προσφοράς υπηρεσιών διαδικτύου με πενήντα εννέα (59) ηλεκτρονικούς υπολογιστές στον ισόγειο χώρο (εντός καταστήματος) της εταιρείας “ΠΟΛΥΧΩΡΟΣ ΕΣΤΙΑΣΗΣ ΚΑΙ ΨΥΧΑΓΩΓΙΑΣ ΚΙΟΣΚΙ Ο.Ε.».

Τα καταστήματα παροχής υπηρεσιών διαδικτύου δεν διέπονται από υγειονομική διάταξη, ως εκ τούτου δεν αποτελούν καταστήματα υγειονομικού ενδιαφέροντος. Διέπονται από τo νομοθετικό πλαίσιο της ΚΥΑ 1107414/1491/Τ/2003 ΦΕΚ Β 1827 «Καθορισμός των όρων και προϋποθέσεων της διαδικασίας και των δικαιολογητικών για τη χορήγηση αδειών λειτουργίας επιχειρήσεων προσφοράς υπηρεσιών διαδικτύου, του οργάνου για την αφαίρεση της άδειας λειτουργίας της επιχείρησης και λοιπών διαδικαστικών θεμάτων για την εφαρμογή των διατάξεων Άρθρο 3 εδ. β., 7 παρ. 1 του Ν 3037/2002. (ως ισχύει) ο Δήμαρχος (άρθρο 58 1ζ του Ν. 3852/2010) εκδίδει την σχετική άδεια {λειτουργίας επιχείρησης προσφοράς υπηρεσιών διαδικτύου} εντός δέκα (10) ημερών από την απόφαση οικείου δημοτικού συμβουλίου (ή της Ε.Π.Ζ. σε περίπτωση μεταβίβασης της σχετικής αρμοδιότητας), η οποία λαμβάνεται ύστερα από έλεγχο διαπίστωσης πληρότητας των υποβαλλόμενων δικαιολογητικών & νομίμων προϋποθέσεων εντός τριάντα (30) ημερών από την πλήρη υποβολή τους. Πριν την αδειοδότηση της επιχείρησης, απαιτείται γνωμοδότηση της αρμόδιας υγειονομικής υπηρεσίας (ομοίως και για την αντικατάσταση της άδειας λόγω προσθήκης Η/Υ) και πιστοποιητικό πυρασφάλειας εν ισχύ.

Σύμφωνα με ανωτέρω **διατάξεις της και τις διατάξεις του Ν. 4442/2016 ΦΕΚ Α 230. Τις διατάξεις της Υ1γ/Γ.Π./οικ.47829/2017 ΦΕΚ Β 216.**

**Για τη χορήγηση της ανωτέρω άδειας απαιτείται να συντρέχουν οι ακόλουθες προϋποθέσεις:**

1.      Στην κύρια είσοδο των επιχειρήσεων να αναρτάται υποχρεωτικά πινακίδα με την ένδειξη «ΕΠΙΧΕΙΡΗΣΗ ΠΡΟΣΦΟΡΑΣ ΥΠΗΡΕΣΙΩΝ ΔΙΑΔΙΚΤΥΟΥ», καθώς και με ταυτόσημη ένδειξη ξενόγλωσση, εφόσον το επιθυμεί ο επιχειρηματίας.

2.      Να μην έχει καταδικαστεί τελεσίδικα για τα αδικήματα που προβλέπονται στο εδάφιο α΄ της παραγράφου 2 του 1 του Π.Δ. 180/79 (ΦΕΚ Α 46). Η απαγόρευση αυτή δεν ισχύει, εάν παρήλθε 5ετία από την έκτιση ή την παραγραφή ή την δια χάριτος άφεση της ποινής.

3.      Να μην του έχει αφαιρεθεί ΟΡΙΣΤΙΚΑ η άδεια λειτουργίας επιχείρησης προσφοράς υπηρεσιών διαδικτύου που έχει εκδοθεί επ’ ονόματί του. Α-ν του έχει αφαιρεθεί να έχουν παρέλθει τρία έτη από την ημερομηνία έναρξης εκτέλεσης της ποινής.

4.      Εντός των αιθουσών των επιχειρήσεων αυτών να είναι αναρτημένες σε εμφανή σημεία δύο (2) τουλάχιστον πινακίδες, 0,50χ0,60 μ. και με ευδιάκριτα κεφαλαία γράμματα με την ένδειξη «ΑΠΑΓΟΡΕΥΕΤΑΙ Η ΔΙΕΝΕΡΓΕΙΑ ΠΑΙΓΝΙΩΝ και ΟΠΟΙΟΥΔΗΠΟΤΕ ΣΤΟΙΧΗΜΑΤΟΣ».

5.      Για την εγκατάσταση και λειτουργία των Η/Υ πρέπει να πληρούνται οι κάτωθι προϋποθέσεις και όροι λειτουργίας: α) Οι εγκατεστημένοι στα καταστήματα αυτά Η/Υ πρέπει να είναι τοποθετημένοι σε εμφανή σημεία, με τη μορφή της εργοστασιακής τους παραγωγής, δηλαδή κεντρική μονάδα Η/Υ, οθόνη, πληκτρολόγιο, «ποντίκι». Δεν επιτρέπεται να είναι τοποθετημένοι σε κουβούκλια και συνδεδεμένοι με κονσόλες, χειριστήρια, κουμπιά (πλήκτρα) κ.λπ. β) Δεν επιτρέπεται η χρήση άλλων «κωδικών πρόσβασης» (passwords) σε προγράμματα που είναι εγκατεστημένα στους Η/Υ, εκτός αυτών του server, οι οποίες είναι ευκρινώς καταχωρημένοι σε «ειδικό βιβλίο», το οποίο τηρεί στο χώρο του κατ/τος ο επιχειρηματίας ή ο προσωρινά υπεύθυνος και το παραδίδει στα ελεγκτικά όργανα, κατά τη διάρκεια και τη διαδικασία του ελέγχου. γ) Δεν επιτρέπεται η χρήση προγραμμάτων που αποκρύπτουν, διαγράφουν ή τροποποιούν αρχεία ή φακέλους του Η/Υ. δ) Οι Η/Υ δεν επιτρέπεται να διαθέτουν κερματοδέκτες, κερματοδότες και οποιοδήποτε άλλο σύστημα εισαγωγής χρημάτων, χρεωστικών ή πιστωτικών καρτών κ.λπ. ε) Δεν επιτρέπεται η χρήση τηλεχειριστηρίου οποιουδήποτε είδους. Στ) Δεν επιτρέπεται η διεξαγωγή παιγνίων σε internet ή σε internet sides που διαθέτουν παίγνια. ζ) Όλοι οι Η/Υ θα πρέπει να είναι μεταξύ τους συνδεδεμένοι σε τοπικό δίκτυο (Lan). Η πρόσβαση στο διαδίκτυο θα πρέπει να είναι εφικτή από όλους τους προς διάθεση Η/Υ της επιχείρησης. η) Δεν επιτρέπεται η εκ μέρους του επιχειρηματία ή του εκάστοτε υπευθύνου των καταστημάτων – επιχειρήσεων προσφοράς  υπηρεσιών διαδικτύου, παραχώρηση – ενοικίαση δισκετών, c.d. κ.λ.π., με ηλεκτρονικά παίγνια στους παίκτες – χρήστες των Η/Υ, για χρήση εντός του χώρου των καταστημάτων αυτών ή και εκτός αυτών, καθώς και η εκ μέρους των παικτών χρήση δικών τους δισκετών κ.λπ. με παίγνια στους Η/Υ του καταστήματος. Η χρέωση του πελάτη – χρήστη για την χρήση του εξοπλισμού της επιχείρησης βασίζεται αποκλειστικά και μόνο στη χρονοχρέωση του Η/Υ. Απαγορεύεται κάθε άλλη οικονομική συναλλαγή με τον πελάτη για χρήση του εξοπλισμού.

6.  Η άδεια χορηγείται για συγκεκριμένο αριθμό ηλεκτρονικών υπολογιστών και σε περίπτωση προσθήκης, πέραν των αναφερομένων σε αυτή την άδεια, αντικαθίσταται με νέα άδεια.

7.  Η άδεια λειτουργίας επιχείρησης προσφοράς υπηρεσιών διαδικτύου εκδίδεται από το Δήμαρχο ή τον πρόεδρο της κοινότητας, μετά από απόφαση του οικείου δημοτικού ή κοινοτικού συμβουλίου, που λαμβάνεται ύστερα από έλεγχο για τη διαπίστωση της πληρότητας των δικαιολογητικών, το αργότερο εντός τριάντα (30) ημερών από την πλήρη υποβολή τους. Για τον έλεγχο το οικείο δημοτικό ή κοινοτικό συμβούλιο λαμβάνει υπόψη του τις προϋποθέσεις της παρ. 2 του άρθρου 1, της ΚΥΑ 1107414/1491/Τ/2003 ΦΕΚ 1827/Β/8-12-2003.

**--------------------------------------------------------------------------------------**

1. Με την από 11-08-2020 αίτηση, η εταιρεία «ΠΟΛΥΧΩΡΟΣ ΕΣΤΙΑΣΗΣ ΚΑΙ ΨΥΧΑΓΩΓΙΑΣ ΚΙΟΣΚΙ Ο.Ε.» με νόμιμο εκπρόσωπο και υγειονομικό υπεύθυνο τον Βαράγκα Θεόδωρο του Ιωάννη, ζητά έγκριση προσθήκης πενήντα εννέα (59) ηλεκτρονικών υπολογιστών, δηλαδή «άδειας εγκατάστασης και λειτουργίας επιχείρησης προσφοράς υπηρεσιών διαδικτύου (ίντερνετ)» στον ισόγειο χώρο στο υφιστάμενο κατάστημα υγειονομικού ενδιαφέροντος που λειτουργεί επί της οδού Μ. Αλεξάνδρου 0 - εντός του πλακόστρωτου του δημοτικού πάρκου Νάουσας, με το καθεστώς υποβολής της γνωστοποίησης του Ν. 4442/2016 συγκεκριμένα με το αρίθμ. 1167726 (ver. 0) έντυπο νέας γνωστοποίησης με ημερομηνία υποβολής την 16-07-2020, με περιγραφή δραστηριότητας «Υπηρεσίες που παρέχονται από καφετέρια – αναψυκτήριο – παροχής γευμάτων και ποτών από ουζερί κ.α.» που εξακολουθεί να χορηγείται με τη διαδικασία των διατάξεων της ΚΥΑ 1107414/149/2003.

### Το με αρ. 12133/11-08-2020 έγγραφό μας προς την Δ/νση Υγείας Βέροιας Τμήμα Υγειονομικού Ελέγχου.

1. Την με αριθ. πρωτ. 436873(2829)/26-08-2020 (αρ. εισερχ. 13480/03-09-2020) θετική γνωμοδότηση του Τμήματος Περιβαλλοντικής Υγιεινής & Υγειονομικού Ελέγχου Βέροιας για την προσθήκη εγκατάστασης και λειτουργίας πενήντα εννέα (59) ηλεκτρονικών υπολογιστών **στον ισόγειο χώρο** όπως προσδιορίζεται στα θεωρημένα σχεδιαγράμματα, κατόπιν ειδικής άδειας της αρμόδιας αδειοδοτούσας αρχής.
2. Ο φάκελος της εν λόγο εταιρείας, είναι πλήρης σύμφωνα με τους όρους και τις προϋποθέσεις της Κ.Υ.Α. 1107414/1491/Τ.& Ε.Φ./ 2003 (ΦΕΚ Β 1827) και δεν παρουσιάζει κανένα κώλυμα.

-------------------------------------------------------------------------------------------

Ύστερα από τα παραπάνω,

παρακαλείται το Δημοτικό Συμβούλιο του Δήμου Η.Π. Νάουσας, να αποφασίσει για την έγκριση της προσθήκης «επιχείρησης παροχής υπηρεσιών διαδικτύου με πενήντα εννέα (59) ηλεκτρονικούς υπολογιστές», στον ισόγειο χώρο του υφιστάμενου καταστήματος υγειονομικού ενδιαφέροντος της εταιρείας «ΠΟΛΥΧΩΡΟΣ ΕΣΤΙΑΣΗΣ ΚΑΙ ΨΥΧΑΓΩΓΙΑΣ ΚΙΟΣΚΙ Ο.Ε.» με νόμιμο εκπρόσωπο και υγειονομικό υπεύθυνο τον Βαράγκα Θεόδωρο του Ιωάννη, επί της οδού Μ. Αλεξάνδρου 0 εντός του πλακόστρωτου του δημοτικού πάρκου Νάουσας, το οποίο λειτουργεί, με το καθεστώς υποβολής της γνωστοποίησης του Ν. 4442/2016, με το αρίθμ. 1167726 (ver. 0) έντυπο υποβολής νέας γνωστοποίησης.

Η αρμόδια υπάλληλος του τμήματος

αδειοδοτήσεων Κ.Υ.Ε.

Σαμαλίκα Χριστίνα

Ο ΑΝΤ/ΡΧΟΣ

ΔΙΟΙΚΗΤΙΚΟΥ ΟΙΚΟΝΟΜΙΚΟΥ

ΚΑΡΑΓΙΑΝΝΙΔΗΣ ΑΝΤΩΝΙΟΣ

|  |  |
| --- | --- |
|  |  |